Kaksi vuotta sitten olimme puolison kanssa -
Muurinaukko-tapahtumassa Jämsässä.
Sieltä jäi mieleen muun muassa pari rukoilijaa.
Ja heistä toinen pääsi vieraaksemme tänään.
Lämpimästi olet tervetullut Kulmakivi-ohjelmaan. - Kiitoksia.
Tähän alkuun, kerro kuka olet?
Olen Leena Ekosaari ja olen Jämsästä todellakin.
Olen eläkkeellä oleva sairaanhoitaja.
Mulla on miespuoliso ja kaksi aikuista lasta, tytärtä.
Sinulla on hieno perhe, -
mutta kerro vielä jotain omista vanhemmistasi.
Millaisessa ohjauksessa olet saanut kasvaa?
Mulla on onni ollut syntyä uskovaan kotiin.
Olen uskovan kodin esikoinen.
Minun äiti ja isä odottivat minua jonkun aikaakin, -
ennen kuin sitten olen syntynyt. Eli olen rukousten lapsi.
Mulla on kaksi nuorempaa veljeä.
Uskon asiat oli meidän perheessä hyvin vahvasti esillä.
Isäni oli pyhäkoulun opettaja.
Pyhäkoulua pidettiin meillä kotona.
Siihen aikaan hän myös kiersi naapurikodeissa.
Yhdessä kodissa kaikki naapurin lapset olivat pyhäkoulussa.
Käytiin hyvin paljon kirkossa.
Jumalanpalveluksia kuunneltiin kotona, jos ei kirkkoon menty.
Kun isä oli kuollut, niin äiti kertoi, -
että isä polvistui kolme kertaa päivässä meidän lasten puolesta.
Vai niin.
Jotenkin se siunaus on näkynyt.
Se on näkynyt omassa elämässä, -
perheeni elämässä sekä minun veljeni elämässä.
Äidilläni oli profeetallinen lahja, -
eli hän näki asioita etukäteen.
Jumala näytti ne hänelle unessa. - Vai niin.
Eli kaikki meidän elämän tärkeimmät asiat, joita me jännitettiin.
Miten ne oikein menee.
Hän ne tiesi, koska Jumala oli ne hänelle näyttänyt.
Hän kertoi meille, että hän on tämmöisen unen nähnyt.
Ja hyvin kaikki menee, lopputulos on tässä.
Ne toteutui täysin niin, kuin äiti oli ne unet nähnyt. Aivan täydellisesti.
Sinulla on varmaan ollut turvallinen olo nuoruudessa, -
vasta tuulissakin, kun on puolesta rukoiltu.
Kyllä, turvallinen koti.
Vaikka meillä oli köyhä koti, mutta hengellisesti rikas koti.
Oliko niin, että vasta aikuisuudessa teit varsinaisen uskonratkaisun.
Se lapsuuden usko jäi sinne etäämmälle.
Toki en koskaan hyljännyt uskoani.
Uskossa uudistuminen ja -
uskonratkaisun tein ihan 2000-luvun alussa.
Eli minulle tapahtui työssä uupuminen.
Ja koin siinä, että en jaksa omilla voimilla.
Että turvaudun nyt siihen Jumalaan, -
johon olen lapsuudessa oppinut turvaamaan. - Joo.
Menin Seppo Juntusen Sanan ja Rukouksen iltaan -
Jämsän kirkkoon.
Siellä menin rukouspalveluun.
Siellä sain luovuttaa elämäni Jeesukselle.
Sait uuden voiman. - Sain uuden voiman.
Tavallaan en ollut koskaan Jumalaa ja Jeesusta hyljännyt, -
mutta henkilökohtaista ratkaisua en ollut tehnyt.
Se oli lapsen usko, mikä mulla oli.
Ja olen onnellinen, että olen nyt tässä.
Olet toiminut aktiivisesti Rukouksen Talossa Jämsässä.
Kerro, mikä se on ja mitä siellä tapahtuu?
Rukouksen Talo on Jämsän ydinkeskustassa.
Se on toiminut 13 vuotta.
Aika pitkä aika. - Pitkän ajan, kyllä.
Siellä olen tosiaan ollut, -
sitten kun jäin eläkkeelle, niin vähän enemmän mukana.
Eli rukouspiiriä olen pitänyt, -
ja sitten myöskin raamattupiiriä.
Ja on ollut joskus useampikin rukouspiiri.
Siellä todella ihmisten puolesta rukoillaan.
Siellä on sielunhoidollista rukousta -
ja ihmisten kanssa sitä keskustelua.
Kohdataan heitä heidän arjessaan.
Monet käyvät purkamassa omia murheitaan ja huoliaan.
Siellä on ruokaa ja kahvia tarjolla kolme kertaa viikossa.
Se luonteva kohtaamisen paikka.
Healing Room toimii siellä? - Healing Room:ssa olen siellä.
Se kokoontuu joka toinen viikko. Koko tämän 13 vuotta, -
mitä Rukouksen Talo on toiminut, Healing Room on toiminut siellä.
Vasta jäätyäni eläkkeelle olen tullut rukoustoimintaan mukaan.
Mitä rukous sinulle merkitsee?
Rukous on minulle kaikki kaikessa.
Eli se on sydämen puhetta Jumalalle.
Oikeastaan kaiken päivää keskustelen Jumalan kanssa.
Se on semmoinen vuorovaikutus koko ajan.
Se on suhde. - Se on suhde, kyllä.
Ja nyt opettelen kuuntelemaan Jumalan ääntä, -
Pyhän Hengen ääntä entistä tarkemmin.
Se on se, missä haluan kasvaa.
Päivän aloitamme aina puolisoni kanssa -
Raamattua lukemalla ja rukoilemalla.
Päivää ei voi aloittaa, ellei sitä aloita niin.
Päivään tulee semmoinen selkeys ja johdatus, -
kun sen aloittaa Sanaa tutkimalla ja rukoilemalla.
Aiemmin sanoit, että kun rukoilee, -
niin saattaa tulla ajatus, miten joku asia ratkaistaan -
tai miten toimitaan jossain asiassa, että on helppo edetä.
Pyhän Hengen äänen kuuleminen, että Jumala haluaa johdattaa meitä.
Hän haluaa viedä tahdossaan eteenpäin.
Hän puhuu ajatuksiimme, sisällemme hiljaisella äänellä.
Hän voisi puhua myös korvin kuullen ja Sanansa kautta.
Jumala johdattaa rukoillen kulkevia. Hän sanoo Sanassaan niin.
Se pitää paikkansa. Siihen saa täydellisesti luottaa.
Voiko käydä niin, että kun paljon rukoilee muiden puolesta, -
niin sitten ei välttämättä muista kääntyä rukoukseen, -
jos itsellä on joku vaiva tai vaikeus. - Kyllä.
Oletko kokenut sellaista?
Olen. En ole aina kaikkia asioitani huomannut viedä Jumalalle, -
kun rukoilen paljon toisten ihmisten puolesta, -
mutta Jumala kyllä muistuttaa sitten, että tätäkin sinä voisit pyytää.
Se tulee sitten sydämeen ja ajatuksiin.
Miten opastaisit häntä, joka ei osaa pysähtyä rukoilemaan?
Opetuslapset kysyivät Jeesukselta, että miten rukoilla, -
ja Jeesus opetti heille Isä Meidän -rukouksen.
Jos ei osaa mitään muuta, niin on valmis rukous Raamatussa.
Se on Jumalan Sanaa, ja se on väkevä ja voimainen.
Se on kuin tuli ja moukari, joka murskaa kallion.
Sitä rukousta voi käyttää. Se kattaa ihan kaiken.
Jumala sanoo Sanassaan: -
"Vaan sinä, kun rukoilet, mene kammioosi ja sulje ovesi ja rukoile -
Isääsi, joka on salassa; ja sinun Isäsi, joka salassa näkee, maksaa sinulle.
Ja kun rukoilette, niin älkää tyhjiä hokeko niinkuin pakanat, -
jotka luulevat, että heitä heidän monisanaisuutensa tähden kuullaan.
Älkää siis olko heidän kaltaisiaan; sillä teidän Isänne kyllä tietää, -
mitä te tarvitsette, ennenkuin häneltä anottekaan."
Rukoilla voi niin kuin puhuisi ystävälle. - Toi on hyvä.
Ihan samalla tavalla kertoo Jumalalle huolet, murheet, ilot, kaikki, -
kuin kertoisi ystävälle, koska Jumala kuuntelee meitä.
Hänen korvansa on kallistunut kuulemaan rukouksiamme.
Hän on aina läsnä. Hän aina kuulee.
Luottaa siihen, että ei tarvitse hienoja rukouksia, -
vaan ihan sitä vuorovaikutusta ja keskustelua Jumalan kanssa.
Jos kokee arkuutta rukoilemisessa, -
niin voi vaikka mennä johonkin rukoisryhmään -
ja mennä mukaan vain kuuntelemaan, olla mukana rukouksen hengessä.
Ei tarvitse itse puhua, vaan on mukana siinä.
Siinä samalla sitten oppii.
Sisäistää sitä rukouksen henkeä. - Kyllä.
Vuosia sitten sinulla oli ihmeellinen yöllinen kokemus.
Sain todella kokea semmoisen ihmeellisen asian.
Olen aika huono nukkuja. Mutta yhtenä yönä minut herätettiin.
Sain kokea valtavan ihanan tuoksun.
Se oli tuoksu, mitä ei tässä maailmassa ole.
Se oli jotain ihan käsittämättömän ihanaa.
Hyvin nopeasti nukahdin sen jälkeen. Minut herätettiin toisen kerran.
Edelleen tämä ihmeellinen tuoksu oli siinä.
Ihmettelin, että mitä tämä on.
Mutta taas nukahdin hyvin pian sen jälkeen.
Minut herätettiin kolmannen kerran.
Ja jälleen oli tämä ihmeellinen tuoksu, käsittämätön tuoksu.
Ja nukahdin taas sen jälkeen.
Aamulla heräsin. Ei ole mitään tuoksua. Kaikki oli kadonnut.
Siinä koin, että Jumala kosketti minua.
Mitä se tarkoitti? Sitä pohdin kovasti. Ja olen pohtinut edelleenkin.
Ajattelin, kun se oli kolme kertaa, että oliko Isä, Poika ja Pyhä Henki, -
jotka halusi minulle osoittaa, että Minä olen tässä ihan lähellä.
Se on ihmeellistä, kun Jumala antaa tämmöisen kokemuksen, -
niin se ei ikinä häviä mielestä. Se on uskoa vahvistava asia.
Siinä ei ollut hitustakaan pelkoa? - Ei yhtään pelkoa.
Minulla on toinenkin kokemus samalla lailla yöaikana.
Eli minut herätettiin myöskin silloin. Koin äärettömän hyvän olon.
Se oli käsittämättömän hyvä olo.
Ajattelin, että tämmöistä on Taivaassa. Voi, kun tämä ei ikinä loppuisi.
Se oli käsittämätön se hyvän olon tunne.
No sitten nukahdin.
Ajattelin, että tämmöistä on Taivaassa.
Kuin olisi leijunut jossakin, oli käsittämättömän hyvä olo.
Kun rukoilen ihmisten puolesta, niin monta kertaa rukoilen sitä, -
että hekin saisi kokea semmoisen.
Jumala voi todella nostaa asioiden yläpuolelle -
ja antaa ihmeellisen rauhan ja hyvänolon tunteen, -
oli asiat miten hyvänsä, näytti miltä näytti, tuntu miltä tuntu.
Tuli mieleen se, kun Jeesus kysyi Pietarilta kolme kertaa, -
että rakastatko minua, niin voisiko kokemuksesi olla sitä, -
että Jeesus vakuutti sydämellesi rakastavansa sinua.
Hyvin mahdollista kyllä, aivan.
Sitten Leena, mikä on sellainen Raamatun kohta, -
joka antaa sinulle voimaa elää tämän pimeän maailman keskellä?
Se on Filippiläiskirjeestä luvusta 4 -
jakeet 6-8:
"Älkää olko mistään huolissanne, vaan kaikessa saattakaa pyyntönne -
rukoillen ja anoen kiitoksen kanssa Jumalan tietoon, -
ja Jumalan rauha, joka on kaikkea ymmärrystä ylempi, varjelee teidän -
sydämenne ja ajatuksenne Kristuksessa Jeesuksessa.
Sitten vielä, veljet, kaikki mikä on totta, mikä kunnioitettavaa ja oikeaa, -
mikä puhdasta, rakastettavaa ja hyvältä kuulostavaa, -
jos on jokin hyve ja jotakin kiitettävää, sitä ajatelkaa."
Minua on lohduttanut nämä kaksi ensimmäistä jaetta tosi paljon.
Eli saamme aina kaikki asiamme viedä -
rukoillen, anoen, kiitoksen kanssa Jumalan tietoon aina.
Ja mitä siitä seuraa? Siitä seuraa, että Jumalan rauha, -
joka on kaikkea ymmärrystä ylempi, -
varjelee meidän sydämet ja ajatukset Jeesuksessa.
Saamme luottaa siihen, että kun Jumala Sanassaan sanoo, -
että Hän antaa sen rauhan, niin Hän antaa sen.
Hän todella antaa meille tänne ytimeen, itseen täydellisesti.
Sitten viimeinen, 8. jae tässä, sopii hyvin tähän aikaan.
"...kaikki mikä on totta, mikä kunnioitettavaa ja oikeaa, -
mikä puhdasta, rakastettavaa ja hyvältä kuulostavaa, -
jos on jokin hyve ja jotakin kiitettävää, sitä ajatelkaa."
Tänä päivänä tulee paljon tiedotusvälineistä kaikkea sitä, -
joka painaa alas, joka masentaa.
Jumala kehottaa, että me ei katsota semmoisiin asioihin.
Vaan me katsotaan siihen, mikä on hyvää, kiitettävää, -
hyvältä kuulostavaa, ja ajattelemme sitä.
Me siirrämme ajatuksemme taivaallisiin ja Kristukseen.
Emmekä katso olosuhteisiin. - Joo.
Leena, yhteinen aikamme alkaa olla lopuillaan, -
mutta voisitko rukoilla tähän päätteeksi? Ole hyvä.
Kiitos rakas Taivaallinen Isä.
Kiitos Isä, että olet Kaikki Valtias ja Pyhä.
Kiitos Isä, että korvasi on aina kallistunut kuulemaan rukouksiamme.
Isä, anomme, että anna oikein voimakas Sanan jano -
ja rukouksen henki omillesi tässä maassa.
Isä, anomme, että rukouksesi saa vahvana nousta -
sinne Taivaan valtaistuinsaliin.
Isä, anomme, että jokainen omasi -
asettautuu sille muurin aukolle, jossa hän on, -
ottaa sen paikkansa, joka itse kenellekin kuuluu.
Isä, anomme, että Sinun Henkesi saa laskeutua tänne maan päälle, -
maamme ylle.
Isä, anomme, että annat vielä herätyksen tähän maahan.
Anna vielä synnintunto Suomen kansalle.
Isä, me pyydämme sitä. Jeesus, Sinun väkevässä nimessäsi.
Jeesuksen Kristuksen nimessä. Aamen.
Leena, kiitos rukouksen, rauhan ja turvan sanomasta, -
jota olet jakanut tässä jutellessa. Oli tärkeä hetki.
Kiitoksia - Kiitos.
Ja kiitos sinulle läsnäolostasi.
Jumala kuule sinun huokauksetkin.
Ole turvassa. Nähdään. Hei.
Tekstitys: Ilpo Törnqvist
Sinä myös löysit lämpimän tulen lähelle. Löysit TV7:n äärelle.
Jotta TV7 pysyisi palavana, se tarvitsee tukeasi.
Voit soittaa sen numeroon 0600-10177, -
jolloin puhelun hinta on noin 12 euroa.
Tai voit lähettää tukesi tilille -
käyttämällä ruudussa näkyvää viitenumeroa.
Saajana on Ristin Tuki ry.
Lämmin kiitos, että olet mukana. Nähdään, hei.